Уведомяваме Ви, че във връзка с прието Решение на проведеният на 22 декември 2020 г. Комитет по наблюдение на Програмата за развитие на селските райони за периода 2014 – 2020 г. за пренасочване на бюджет от 3 414 706 евро от мерки от подмерки от ПРСР 2014-2020 г. към процедура № BG06RDNP001 – 8.004 по подмярка 8.3. „Предотвратяване на щети по горите от горски пожари, природни бедствия и катастрофични събития“ от мярка 8 „Инвестиции в развитие на горските райони и подобряване жизнеспособността на горите“ от Програмата за развитие на селските райони за периода 2014 – 2020 г. и за увеличаване на бюджета по процедурата, Управляващият орган на Програма за развитие на селските райони за периода 2014 - 2020 г. представя за обсъждане проект на Заповед за изменение на Раздел 8 „Общ размер на безвъзмездната финансова помощ по процедурата“ от Приложение № 1 „Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001 – 8.004 по подмярка 8.3.

С изменението се предлага да бъде увеличен бюджета по процедура чрез подбор № BG06RDNP001 – 8.004 по подмярка 8.3, с 6 678 482 лева съответстващи на 3 414 706 евро, по бюджетно направление по т. 4 от Раздел 8 от Приложение № 1 от насоките за кандидатстване, с което определения по т. 4 бюджет се увеличава на 21 241 374 лева, съответстващи на 10 860 708 евро, или общия размер на целия бюджет по процедурата се увеличава на 40 042 474 лева, съответстващи на 20 473 705 евро.

С увеличението ще бъдат финансирани проектни предложения, получили минимум 31 точки по критериите за оценка и отговарящи на изискванията за допустимост.

10-то изменение на ПРСР 2014-2020 г. с включеното в него предложение за прехвърляне на средства е одобрено от Министерския съвет на Република България на проведено заседание на 13.01.2021 г. и е нотифицирано до Европейската комисия чрез системата SFC на 14.01.2021 г.

Проектът на документите се публикуват на основание чл. 26, ал. 4 от Закона за управление на средства от структурните и инвестиционните фондове.

Писмени предложения и коментари по горепосочените документи могат да се изпращат в срок до 22 януари 2021 г. (включително) на следната електронна поща: [rdd@mzh.government.bg](mailto:rdd@mzh.government.bg).

Предложенията и коментарите следва да бъдат представени в свободен текст, в рамките на електронното писмо (e-mail) или да бъдат приложени в отделен файл във формат „doc”, а не да бъдат сканирани или нанасяни в отделните документи от пакета.